text: অমলেন্দু দে (১৯২৯ - ২০১৪) বাংলা ভাষার একজন ইতিহাসবিদ, অধ্যাপক ও লেখক। সম্পাদনা করেছেন ‘বেঙ্গল পাস্ট এন্ড প্রেজেন্ট’ নামের একটি বিখ্যাত জার্নাল। কলকাতা এশিয়াটিক সোসাইটির সভাপতি ছিলেন। সংযুক্ত ছিলেন বঙ্গীয় সাহিত্য পরিষদের সঙ্গেও। ১৯৯২ সালে ইন্ডিয়ান হিস্ট্রি কংগ্রেসে আধুনিক ভারত বিভাগের সভাপতির দায়িত্ব পালন করেছেন। বিভিন্ন বামপন্থী ও প্রগতিশীল সংস্থার সাথে নানা কর্মকাণ্ডে যুক্ত ছিলেন। সাম্প্রদায়িকতার বিরুদ্ধে কলম ধরেছেন আপোষহীনভাবে।
  
  জন্ম ও কর্মজীবন 
  অমলেন্দু দে ১৯২৯ সালের ১২ই মার্চ তৎকালীন ব্রিটিশ ভারতের (বর্তমান বাংলাদেশ) ফরিদপুরের মাদারিপুর শহরে জন্ম গ্রহণ করেন। তার পিতা গোপাল চন্দ্র দে ছিলেন একজন বিশিষ্ট মোক্তার। তার মায়ের নাম ফুলকুমারী। তিনি মাদারিপুর হাই স্কুল থেকে ১৯৪৬ সালে ম্যাট্রিক, কলকাতা সিটি কলেজ থেকে ১৯৪৬ সালে  আই.এ. ও ১৯৫১ সালে ডিস্টিংকশনসহ বি.এ. এবং কলকাতা বিশ্ববিদ্যালয় থেকে ১৯৫৩ সালে এম.এ. পাস করেন।যাদবপুর বিশ্ববিদ্যালয় থেকে ডি.লিট ডিগ্রি অর্জন করেন। ড. অমলেন্দু দে ছিলেন মার্কসবাদী ইতিহাসবিদ।
  
  কর্মজীবনের শুরুতে তিনি ১৯৫৪ থেকে ১৯৬৩ সাল পর্যন্ত উলুবেড়িয়া কলেজ ও মুরালিধার গার্লস কলেজে অধ্যপনা করেন। ১৯৬৩ সাল থেকে ১৯৯৫ সাল পর্যন্ত শিক্ষক ছিলেন যাদবপুর বিশ্ববিদ্যালয়ে। ২০০৮ সালে লাভ করেন অন্নদাশঙ্কর পুরস্কার।
  
  তিনি ২০১৪ সালের ১৬ মে কলকাতায় মৃত্যুবরণ করেন।
  
  পুস্তকসমূহ
  সদা গবেষণাকর্মে নিরত অধ্যাপক অমলেন্দু দে লিখেছেন ও সম্পাদনা করেছেন অনেক গ্রন্থ। তার উল্লেখযোগ্য গ্রন্থগুলো হলো 
   
   বাঙালী বুদ্ধিজীবী ও বিচ্ছিন্নতাবাদ, 
   সিরাজের পুত্র ও বংশধরদের সন্ধানে 
   পাকিস্তানের প্রস্তাব ও ফজলুল হক,
   চিরস্থায়ী বন্দোবস্ত ও বাঙালী বুদ্ধিজীবী, 
   ধর্মীয় মৌলবাদ ও ধর্মনিরপেক্ষতা, 
   বাংলা ভাষায় কোরান চর্চা, 
   বাংলাদেশের জন-বিন্যাস ও ধর্মীয় সংখ্যালঘু সমস্যা, 
   সূর্যসেন ও স্বাধীনতা সংগ্রাম, 
   স্বাধীন বঙ্গভূমি গঠনের প্রয়াস ও পরিণতি,
   বাংলায় ভারত ছাড় আন্দোলন, 
   রুটস অফ সেপারেটিজ্যম ইন নাইনটিন্থ সেঞ্চুরি বেঙ্গল,
   রিলিজিয়াস ফান্ডামেন্টালিজম এন্ড সেক্যুলারিজম ইন ইন্ডিয়া, 
   ইসলাম ইন মডার্ন ইন্ডিয়া, 
   ভারতের মুসলিম রাজনীতির গতি-প্রকৃতি, 
   অনুশীলন সমিতির ইতিহাস (সম্পাদনা), 
   শহীদ তিতুমীর, 
   সমাজ ও সংস্কৃতি, প্রভৃতি।
  </div>
  
  তথ্যসূত্র
  
  বিষয়শ্রেণী:ভারতীয় সাহিত্যিক
  বিষয়শ্রেণী:১৯৩০-এ জন্ম
  বিষয়শ্রেণী:২০১৪-এ মৃত্যু
  বিষয়শ্রেণী:ভারতীয় মার্কসবাদী
  বিষয়শ্রেণী:ভারতীয় প্রাবন্ধিক
  বিষয়শ্রেণী:ফরিদপুর জেলার ব্যক্তি
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:মাদারীপুর জেলার ব্যক্তি
  বিষয়শ্রেণী:২০শ শতাব্দীর ভারতীয় ইতিহাসবেত্তা
title: অমলেন্দু দে